[**ОКОЗ:**

1.01.00.00.00 Конституциявий тузум / 01.07.00.00 Референдум. Сайлов. Сайлов тизими / 01.07.02.00 Сайловлар. Сайлов тизими;

2.01.00.00.00 Конституциявий тузум / 01.07.00.00 Референдум. Сайлов. Сайлов тизими / 01.07.03.00 Марказий сайлов комиссияси. Округ ва участка сайлов комиссиялари]

[**ТСЗ:**

1.Давлат ва жамият қурилиши / Референдумлар. Сайловлар. Сайлов тизими. Депутат]

**Ўзбекистон Республикасининг Сайлов кодекси**

**(кўчирма)**

**2-боб. Сайлов округлари ва участкалари**

**9-модда. Сайлов округларини тузиш**

Ўзбекистон Республикаси Президенти сайловини ўтказиш бўйича сайлов округлари Қорақалпоғистон Республикаси, вилоятлар ва Тошкент шаҳри чегаралари доирасида Ўзбекистон Республикаси Марказий сайлов комиссияси (бундан буён матнда Марказий сайлов комиссияси деб юритилади) томонидан тузилади.

*LexUZ шарҳи*

*Қаранг: Ўзбекистон Республикаси Конституцияси* [*68-моддаси*](http://lex.uz/docs/20596#39219)*, мазкур Кодекснинг 14-моддаси* [*биринчи*](javascript:scrollText(4387651))*,* [*олтинчи*](javascript:scrollText(4387656))*,* [*еттинчи хатбошилари*](javascript:scrollText(4387657))*.*

Қонунчилик палатаси депутатлари сайловини ўтказиш учун бир юз элликта ҳудудий сайлов округи тузилади. Ҳар бир сайлов округидан битта депутат сайланади.

*LexUZ шарҳи*

*Қаранг: Ўзбекистон Республикаси Конституцияси 77-моддаси* [*биринчи қисми*](http://lex.uz/docs/20596#1422335)*, Ўзбекистон Республикасининг «Ўзбекистон Республикаси Олий Мажлиси Қонунчилик палатаси тўғрисида»ги конституциявий Қонунининг 2-моддаси* [*биринчи қисми*](http://lex.uz/docs/51961#4517913)*.*

Қонунчилик палатаси депутатлари сайловини ўтказиш бўйича сайлов округлари Қорақалпоғистон Республикаси Жўқорғи Кенгесининг, халқ депутатлари вилоятлар ва Тошкент шаҳар Кенгашларининг тақдимномасига биноан Марказий сайлов комиссияси томонидан тузилади.

*LexUZ шарҳи*

*Қаранг: мазкур Кодекснинг 14-моддаси* [*биринчи*](javascript:scrollText(4387651))*,* [*олтинчи*](javascript:scrollText(4387656))*,* [*еттинчи хатбошилари*](javascript:scrollText(4387657))*.*

Қонунчилик палатаси депутатлари сайловини ўтказиш бўйича сайлов округларининг чегаралари Қорақалпоғистон Республикасининг, вилоятларнинг ва Тошкент шаҳрининг маъмурий-ҳудудий тузилиши инобатга олинган ҳолда, қоида тариқасида, Ўзбекистон Республикасининг бутун ҳудудида сайловчилар сони тенг ҳолда белгиланади.

*LexUZ шарҳи*

*Қаранг: Ўзбекистон Республикаси Конституцияси* [*68-моддаси*](http://lex.uz/docs/20596#39219)*.*

Маҳаллий Кенгашларга сайлов ўтказиш учун қуйидаги сайлов округлари тузилади:

халқ депутатлари вилоятлар ва Тошкент шаҳар Кенгашларига сайлов ўтказиш учун — олтмиштадан кўп бўлмаган сайлов округи;

халқ депутатлари туман ва шаҳар Кенгашларига сайлов ўтказиш учун — ўттизтадан кўп бўлмаган сайлов округи. Ҳар бир сайлов округидан битта депутат сайланади.

Ушбу Кодексда белгиланган нормалар доирасида маҳаллий Кенгашларга сайлов ўтказиш учун сайлов округлари сони тегишли маҳаллий Кенгаш томонидан аҳоли, сайловчилар сони, ҳудуд ва бошқа маҳаллий шароитлардан келиб чиққан ҳолда белгиланади.

*LexUZ шарҳи*

*Қаранг: мазкур Кодекснинг 20-моддаси* [*биринчи*](javascript:scrollText(4387720))*,* [*учинчи хатбошилари*](javascript:scrollText(4387722))*.*

Маҳаллий Кенгашларга сайлов ўтказиш бўйича сайлов округлари тегишли вилоят, туман, шаҳар сайлов комиссияси томонидан, қоида тариқасида, сайловчилар сони тенг ҳолда тузилади. Сайлов округларининг чегаралари вилоятлар, туманлар ва шаҳарларнинг маъмурий-ҳудудий тузилиши инобатга олинган ҳолда белгиланади.

*LexUZ шарҳи*

*Қаранг: Ўзбекистон Республикаси Конституцияси* [*68-моддаси*](http://lex.uz/docs/20596#39219)*.*

Сайлов округларини тузишда сайлов округларидаги сайловчилар сонининг йўл қўйиладиган энг кўп четга чиқиши, қоида тариқасида, ўн фоиздан ошмаслиги керак.

Сайлов округларининг рўйхатлари уларнинг чегаралари, сайловчилар сони ва округ сайлов комиссияларининг жойлашган ери кўрсатилган ҳолда сайловдан камида етмиш беш кун олдин тегишли сайлов комиссияси томонидан эълон қилинади.

*LexUZ шарҳи*

*Қаранг: Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»нинг* [*1-боби*](http://lex.uz/docs/4537109#4537335)*.*

**10-модда. Сайлов участкаларини тузиш тартиби ва нормаси**

[*Олдинги*](http://lex.uz/docs/4386848?ONDATE=26.06.2019%2000#4387555)*таҳрирга қаранг.*

Ўзбекистон Республикаси Президенти сайловини, Қонунчилик палатаси депутатлари, вилоятлар ва Тошкент шаҳар Кенгашлари депутатлари сайловини ўтказиш бўйича сайлов участкалари туманлар ва шаҳарлар ҳокимликларининг тақдимномасига биноан округ сайлов комиссиялари томонидан, туман, шаҳар Кенгашлари депутатлари сайловини ўтказиш бўйича сайлов участкалари эса туман, шаҳар сайлов комиссиялари томонидан тузилади.

*(10-модданинг биринчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273228) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

*LexUZ шарҳи*

*Қаранг: мазкур Кодекснинг 22-моддаси* [*биринчи*](javascript:scrollText(4387744))*,* [*учинчи хатбошилари*](javascript:scrollText(4387746))*.*

Сайловчиларга мумкин қадар кўпроқ қулайлик яратиш мақсадида сайлов участкалари туманларнинг, шаҳарларнинг, шаҳарлардаги туманларнинг чегаралари инобатга олинган ҳолда тузилади. Участкалар ҳарбий қисмларда ҳам тузилади ва қисмлар жойлашган ердаги округларга киради. Сайлов участкаларининг чегаралари бошқа сайлов округларининг чегараларини кесиб ўтмаслиги керак.

Ўзбекистон Республикасининг чет давлатлардаги дипломатик ва бошқа ваколатхоналари ҳузурида, санаторийларда, дам олиш уйларида, касалхоналарда ва бошқа стационар даволаш муассасаларида, олис ва бориш қийин бўлган ҳудудлардаги фуқаролар турган жойларда, қамоқда сақлаш ва озодликдан маҳрум этиш жойларида сайлов участкалари тузилиши мумкин. Бу участкалар улар жойлашган ердаги сайлов округларига киради. Ўзбекистон Республикасидан ташқарида тузиладиган участкаларни округга бириктириш тўғрисидаги масала Марказий сайлов комиссияси томонидан ҳал этилади.

*LexUZ шарҳи*

*Қаранг: мазкур Кодекснинг 14-моддаси* [*биринчи*](javascript:scrollText(4387651))*,* [*еттинчи хатбошилари*](javascript:scrollText(4387657))*, Ўзбекистон Республикаси Марказий сайлов комиссиясининг 2019 йил 24 августдаги 930-сон қарори тасдиқланган «Қамоқда сақлаш ва озодликдан маҳрум этиш жойларида сайлов участкаларини ташкил этиш тартиби тўғрисидаги* [*низом*](http://lex.uz/docs/4536706#4536779)*», Ўзбекистон Республикаси Марказий сайлов комиссиясининг 2019 йил 22 октябрдаги 966-сонли қарори билан тасдиқланган «Ўзбекистон Республикасининг чет давлатлардаги дипломатик ваколатхоналари ва консуллик муассасалари ҳузурида сайлов участкаларини ташкил этиш тартиби тўғрисидаги* [*низом*](http://lex.uz/docs/4583497#4585300)*».*

[*Олдинги*](http://lex.uz/docs/4386848?ONDATE=26.06.2019%2000#4387559)*таҳрирга қаранг.*

Ҳарбий қисмларда сайлов участкалари қисмлар ёки ҳарбий қўшилмалар командирларининг тақдимномасига биноан округ сайлов комиссиялари томонидан тузилади. Ўзбекистон Республикасининг чет давлатлардаги дипломатик ва бошқа ваколатхоналари ҳузурида сайлов участкалари Ўзбекистон Республикаси Ташқи ишлар вазирлигининг тақдимномасига биноан Марказий сайлов комиссияси томонидан тузилади.

*(10-модданинг тўртинчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273230) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

Сайлов участкалари сайловга камида олтмиш кун қолганида, қоида тариқасида, сайловчилар сони камида йигирма нафардан ва кўпи билан уч минг нафардан ошмаган ҳолда тузилади. Ҳарбий қисмларда, Ўзбекистон Республикасининг чет давлатлардаги дипломатик ва бошқа ваколатхоналари ҳузурида, шунингдек олис ва бориш қийин бўлган ҳудудлардаги фуқаролар турган жойларда, қамоқда сақлаш ва озодликдан маҳрум этиш жойларида сайлов участкалари ана шу муддатда, айрим ҳолларда эса сайловга камида етти кун қолганида тузилади.

Сайлов участкаларининг сони округлар сонидан кам бўлиши мумкин эмас.

Округ сайлов комиссияси сайлов участкаларининг тартиб рақамини белгилайди ҳамда тегишли участка комиссиясининг телефон рақамларини, жойлашган ерини ва овоз бериш биносини кўрсатган ҳолда сайловчиларни ҳар бир участканинг чегаралари тўғрисида хабардор этишни ташкил қилади.

*LexUZ шарҳи*

*Қаранг: мазкур Кодекснинг 22-моддаси* [*биринчи*](javascript:scrollText(4387744))*,* [*учинчи хатбошилари*](javascript:scrollText(4387746))*.*

Қонунчилик палатаси, маҳаллий Кенгашлар депутатлари сайлови бир вақтда ўтказилган тақдирда, Қонунчилик палатаси депутатлари сайловини ўтказиш бўйича округ сайлов комиссиялари томонидан ягона сайлов участкалари тузилади.

[**ОКОЗ:**

1.01.00.00.00 Конституциявий тузум / 01.07.00.00 Референдум. Сайлов. Сайлов тизими / 01.07.03.00 Марказий сайлов комиссияси. Округ ва участка сайлов комиссиялари]

**3-боб. Сайлов комиссиялари**

**11-модда. Сайлов комиссиялари тизими**

Сайлов комиссиялари тизимига қуйидагилар киради:

Марказий сайлов комиссияси;

*LexUZ шарҳи*

*Қаранг: мазкур Кодекснинг* [*12 — 18-моддалари*](javascript:scrollText(4387624))*.*

вилоят, туман ва шаҳар сайлов комиссиялари;

*LexUZ шарҳи*

*Қаранг: мазкур Кодекснинг* [*19*](javascript:scrollText(4387711))*,* [*20*](javascript:scrollText(4387719))*,* [*25*](javascript:scrollText(4387776))*,* [*26-моддалари*](javascript:scrollText(4387784))*.*

округ сайлов комиссиялари;

*LexUZ шарҳи*

*Қаранг: мазкур Кодекснинг* [*21*](javascript:scrollText(4387737))*,* [*22*](javascript:scrollText(4387743))*,* [*25*](javascript:scrollText(4387776))*,* [*26-моддалари*](javascript:scrollText(4387784))*.*

участка сайлов комиссиялари.

*LexUZ шарҳи*

*Қаранг: мазкур Кодекснинг* [*23 — 26-моддалари*](javascript:scrollText(4387760))*.*

Сайлов комиссиялари ва уларнинг аъзолари ўз фаолиятини ҳар қандай давлат органларидан, жамоат бирлашмаларидан ва мансабдор шахслардан мустақил ҳолда амалга оширади.

Сайлов комиссияларининг фаолиятига аралашишга йўл қўйилмайди ва бундай аралашув қонунга мувофиқ жавобгарликка сабаб бўлади.

*LexUZ шарҳи*

*Қаранг: Ўзбекистон Республикасининг Маъмурий жавобгарлик тўғрисидаги кодексининг* [*512-моддаси*](http://lex.uz/docs/97664#2462486)*.*

Сайлов комиссиялари ва уларнинг аъзолари ўз фаолиятида Ўзбекистон Республикаси [Конституциясига](http://lex.uz/docs/20596), ушбу Кодексга ва бошқа қонун ҳужжатларига амал қилади.

Масалаларни кўриб чиқиш ва қарорлар қабул қилиш сайлов комиссияси томонидан коллегиал тарзда амалга оширилади.

Сайлов комиссиялари ўз фаолиятини очиқ ва ошкора амалга оширади.

*LexUZ шарҳи*

*Қаранг: мазкур Кодекснинг [8-моддаси](javascript:scrollText(4387463)).*

Сайлов комиссиясининг мажлисларида сиёсий партияларнинг, оммавий ахборот воситаларининг вакиллари, фуқароларнинг ўзини ўзи бошқариш органларидан, бошқа давлатлардан, халқаро ташкилотлардан кузатувчилар ҳозир бўлиши мумкин.

*LexUZ шарҳи*

*Қаранг: мазкур Кодекснинг 8-моддаси* [*бешинчи қисми*](javascript:scrollText(4387469))*.*

Сайлов комиссиялари номзодларга, сиёсий партияларга сайлов кампаниясини ўтказиш учун тенг шарт-шароитларни, сайловга тайёргарлик кўриш ҳамда уни ўтказиш учун ажратилган бюджет маблағларининг адолатли тақсимланишини, овоз беришнинг ва сайлов якунларини чиқаришнинг ҳалол бўлишини таъминлаш юзасидан зарур чоралар кўради.

*LexUZ шарҳи*

*Қаранг: мазкур Кодекснинг* [*46 — 48*](javascript:scrollText(4388565))*,* [*99*](javascript:scrollText(4389737))*,* [*100-моддалари*](javascript:scrollText(4389741))*.*

**12-модда. Марказий сайлов комиссиясини тузиш**

Марказий сайлов комиссияси Ўзбекистон Республикаси Олий Мажлисининг палаталари томонидан камида ўн беш нафар аъзодан иборат таркибда тузилади.

*LexUZ шарҳи*

*Қаранг: Ўзбекистон Республикаси Конституциясининг 78-моддаси биринчи қисми* [*14-банди*](http://lex.uz/docs/20596#95602)*, 117-моддаси* [*еттинчи*](http://lex.uz/docs/20596#2371539)*,* [*саккизинчи қисмлари*](http://lex.uz/docs/20596#4507731)*, Ўзбекистон Республикасининг «Ўзбекистон Республикаси Олий Мажлисининг Қонунчилик палатаси тўғрисида»ги конституциявий Қонунининг 8-моддаси биринчи қисми* [*14-банди*](http://lex.uz/docs/51961#58623)*, Ўзбекистон Республикасининг «Ўзбекистон Республикаси Олий Мажлисининг Сенати тўғрисида»ги конституциявий Қонунининг 8-моддаси биринчи қисми* [*14-банди*](http://lex.uz/docs/51799#59730)*.*

Марказий сайлов комиссиясининг аъзолари Қорақалпоғистон Республикаси Жўқорғи Кенгесининг, халқ депутатлари вилоятлар ва Тошкент шаҳар Кенгашларининг тавсиясига кўра Қонунчилик палатаси ҳамда Сенат томонидан сайланади.

*LexUZ шарҳи*

*Қаранг: Ўзбекистон Республикасининг «Ўзбекистон Республикаси Олий Мажлиси Сенатининг Регламенти тўғрисида»ги Қонунининг* [*20-моддаси*](http://lex.uz/docs/60232#62122)*, Ўзбекистон Республикасининг «Ўзбекистон Республикаси Олий Мажлиси Қонунчилик палатасининг Регламенти тўғрисида»ги Қонунининг* [*24-моддаси*](http://lex.uz/docs/39573#40208)*.*

Марказий сайлов комиссиясининг Раиси Ўзбекистон Республикаси Президентининг тақдимномасига биноан комиссия аъзолари орасидан комиссия мажлисида сайланади.

Марказий сайлов комиссияси Раисининг ўринбосари ва комиссия котиби комиссия аъзолари орасидан комиссия мажлисида сайланади.

Марказий сайлов комиссиясининг аъзоси тегишли гувоҳномага эга бўлади.

Марказий сайлов комиссияси Раисининг ва унинг ўринбосарининг гувоҳномаси Ўзбекистон Республикаси Президенти томонидан, Марказий сайлов комиссияси бошқа аъзоларининг гувоҳномаси эса Қонунчилик палатаси Спикери ва Сенат Раиси томонидан имзоланади.

**13-модда. Марказий сайлов комиссиясига аъзолик**

Йигирма беш ёшга тўлган, қоида тариқасида, олий маълумотга, сайловларни ташкил этиш ва ўтказиш борасида иш тажрибасига эга бўлган, жамоатчилик ўртасида обрў-эътибор қозонган ҳамда камида охирги беш йил Ўзбекистон Республикаси ҳудудида доимий яшаб турган фуқаро Марказий сайлов комиссиясининг аъзоси бўлиши мумкин.

Оғир ёки ўта оғир жиноятлар содир этганлиги учун судланганлик ҳолати тугалланмаган ёхуд судланганлиги олиб ташланмаган фуқаролар, Ўзбекистон Республикаси Қуролли Кучларининг ҳарбий хизматчилари, Ўзбекистон Республикаси Давлат хавфсизлик хизматининг, бошқа ҳарбийлаштирилган бўлинмаларнинг ходимлари, диний ташкилотлар ва бирлашмаларнинг профессионал хизматчилари Марказий сайлов комиссиясининг аъзоси бўлиши мумкин эмас.

*LexUZ шарҳи*

*Қаранг: Ўзбекистон Республикасининг Жиноят кодексининг 15-моддасининг* [*тўртинчи*](http://lex.uz/docs/111453#175467)*,* [*бешинчи қисмлари*](http://lex.uz/docs/111453#1319409)*,* [*77-моддаси*](http://lex.uz/docs/111453#195684)*, Ўзбекистон Республикасининг «Умумий ҳарбий мажбурият ва ҳарбий хизмат тўғрисида»ги Қонунининг 3-моддаси учинчи қисми* [*учинчи хатбоши*](http://lex.uz/docs/78717#83508)*, Ўзбекистон Республикасининг «Ўзбекистон Республикаси давлат хавфсизлик хизмати тўғрисида»ги Қонунининг* [*7-боби*](http://lex.uz/docs/3610935#3644237)*.*

Марказий сайлов комиссиясининг аъзоси бошқа сайлов комиссиясининг ёки сиёсий партиянинг аъзоси бўлиши мумкин эмас.

Марказий сайлов комиссиясининг Ўзбекистон Республикаси Президентлигига номзод этиб, Қонунчилик палатаси депутатлигига номзод этиб, Сенат аъзолигига номзод этиб, ишончли вакил этиб рўйхатга олинган аъзоси комиссия таркибидан чиқиб кетган деб ҳисобланади.

Марказий сайлов комиссияси аъзосининг ваколатлари Ўзбекистон Республикаси Олий Мажлиси палаталари томонидан бевосита ёки уни аъзоликка тавсия этган органнинг тақдимномасига биноан қуйидаги ҳолларда тугатилиши мумкин:

у ўз ваколатларини зиммасидан соқит қилиш тўғрисида ёзма ариза берганда;

у суд томонидан муомалага лаёқатсиз деб топилганда;

*LexUZ шарҳи*

*Қаранг: Ўзбекистон Республикасининг Фуқаролик кодексининг* [*30-моддаси*](http://lex.uz/docs/111189#151145)*.*

унга нисбатан суднинг айблов ҳукми қонуний кучга кирганда;

*LexUZ шарҳи*

*Қаранг: Ўзбекистон Республикасининг Жиноят-процессуал кодексининг* [*463-моддаси*](http://lex.uz/docs/111460#256551)*.*

у ўз вазифаларини мунтазам равишда бажармай келганда;

қонунга кўра у Марказий сайлов комиссияси аъзосининг ваколатларини амалга ошириш билан бир вақтда шуғулланиб бўлмайдиган лавозимга сайланганда ёки тайинланганда;

*LexUZ шарҳи*

*Қаранг: мазкур модданинг [саккизинчи қисми](javascript:scrollText(4387649)).*

у суднинг қонуний кучга кирган қарори асосида бедарак йўқолган деб топилганда ёки вафот этган деб эълон қилинганда;

*LexUZ шарҳи*

*Қаранг: Ўзбекистон Республикасининг Фуқаролик кодексининг* [*33-моддаси*](http://lex.uz/docs/111189#151166)*.*

у Ўзбекистон Республикаси фуқаролигини йўқотганда;

*LexUZ шарҳи*

*Қаранг: Ўзбекистон Республикасининг «Ўзбекистон Республикасининг фуқаролиги тўғрисида»ги Қонунининг* [*25-моддаси*](http://lex.uz/docs/4761984#4762742)*.*

у вафот этганда.

Марказий сайлов комиссиясининг янги аъзоси ушбу Кодексда белгиланган тартибда сайланади.

Марказий сайлов комиссиясининг аъзоси ушбу комиссиянинг қарорига биноан комиссияда доимий асосда ишлаши мумкин. Марказий сайлов комиссиясида доимий асосда ишловчи комиссия аъзоларининг сони кўпи билан етти кишидан иборат бўлади.

Марказий сайлов комиссиясининг доимий асосда ишловчи аъзолари илмий ва педагогик фаолиятдан ташқари ҳақ тўланадиган бошқа турдаги фаолият билан шуғулланиши мумкин эмас.

Марказий сайлов комиссияси аъзоларига Қонунчилик палатаси депутатларига, Сенат аъзоларига нисбатан қўлланиладиган дахлсизлик тўғрисидаги қоидалар татбиқ этилади.

*LexUZ шарҳи*

*Қаранг: Ўзбекистон Республикаси Конституциясининг 117-моддаси* [*тўққизинчи қисми*](http://lex.uz/docs/20596#2371545)*, Ўзбекистон Республикасининг «Ўзбекистон Республикаси Олий Мажлисининг Сенати тўғрисида»ги конституциявий Қонунининг 6-моддаси* [*учинчи қисми*](http://lex.uz/docs/51799#59682)*, Ўзбекистон Республикасининг «Ўзбекистон Республикаси Олий Мажлисининг Қонунчилик палатаси тўғрисида»ги конституциявий Қонунининг 6-моддаси* [*тўртинчи қисми*](http://lex.uz/docs/51961#58573)*, Ўзбекистон Республикаси Президентининг 2018 йил 6 ноябрдаги «Ўзбекистон Республикаси марказий сайлов комиссияси фаолиятини такомиллаштириш бўйича ташкилий чора-тадбирлар тўғрисида»ги ПҚ-4004-сон қарори 3-банди* [*«б» кичик банди*](http://lex.uz/docs/4042247#4045262)*,* [*4*](http://lex.uz/docs/4042247#4045270)*,* [*5*](http://lex.uz/docs/4042247#4045272)*,* [*7-бандлари*](http://lex.uz/docs/4042247#4045275)*.*

**14-модда. Марказий сайлов комиссиясининг ваколатлари**

Марказий сайлов комиссияси:

Ўзбекистон Республикаси Президенти сайловини, Ўзбекистон Республикаси Олий Мажлисига сайловни ўтказиш учун тузиладиган сайлов комиссиялари тизимига бошчилик қилади, Ўзбекистон Республикасининг бутун ҳудудида ушбу Кодекснинг ижроси устидан назоратни амалга оширади, унинг бир хил тарзда қўлланилишини таъминлайди;

*LexUZ шарҳи*

*Қаранг: мазкур Кодекснинг* [*11-моддаси*](javascript:scrollText(4387601))*.*

Ўзбекистон Республикаси Президенти сайлови, Қонунчилик палатаси, маҳаллий Кенгашлар депутатлари сайлови юзасидан сайлов кампанияси бошланганлигини эълон қилади;

*LexUZ шарҳи*

*Қаранг: мазкур Кодекснинг* [*36-моддаси*](javascript:scrollText(4388467))*.*

сайлов комиссиялари фаолиятини услубий жиҳатдан таъминлашни амалга оширади, сайловни ташкил этиш масалалари юзасидан ўз ваколатлари доирасида қарорлар қабул қилади, йўриқномалар ҳамда низомларни тасдиқлайди, тушунтиришлар беради;

Сайлов жараёнини бошқаришнинг ахборот тизимини жорий этиш ҳамда Ўзбекистон Республикаси сайловчиларининг ягона электрон рўйхатидан (бундан буён матнда Сайловчиларнинг ягона электрон рўйхати деб юритилади) фойдаланиш фаолияти бўйича умумий раҳбарликни ва мувофиқлаштиришни амалга оширади;

*LexUZ шарҳи*

*Қаранг: мазкур Кодекснинг* [*28-моддаси*](javascript:scrollText(4388259))*.*

Ўзбекистон Республикаси Президенти ва Қонунчилик палатаси депутатлари сайловларини ўтказиш учун сайлов округларини тузади;

*LexUZ шарҳи*

*Қаранг: мазкур Кодекснинг 9-моддаси* [*биринчи — тўртинчи қисмлари*](javascript:scrollText(4387535))*.*

Ўзбекистон Республикасининг чет давлатлардаги дипломатик ва бошқа ваколатхоналари ҳузурида тузилган сайлов участкаларини тегишли округларга бириктириш тўғрисидаги масалаларни ҳал этади;

*LexUZ шарҳи*

*Қаранг: мазкур Кодекснинг 10-моддаси* [*учинчи қисми*](javascript:scrollText(4387558))*.*

Ўзбекистон Республикаси Президенти ва Қонунчилик палатаси депутатлари сайловларини ўтказиш бўйича округ сайлов комиссияларини тузади, шунингдек уларнинг жойлашган ери тўғрисидаги маълумотларни эълон қилади;

*LexUZ шарҳи*

*Қаранг: мазкур Кодекснинг 10-моддаси* [*биринчи қисми*](javascript:scrollText(4387555))*.*

сайлов комиссиялари таркибига ўзгартишлар киритиш тартибини белгилайди;

агар округ сайлов комиссияларининг қарорлари ушбу Кодексга зид бўлса, ушбу қарорларни мустақил равишда ёки Ўзбекистон Республикаси Бош прокурорининг тақдимномасига биноан бекор қилади;

чет давлатларнинг, халқаро ташкилотларнинг сайловдаги кузатувчиларига мандатлар беради;

*LexUZ шарҳи*

*Қаранг: мазкур Кодекснинг 33-моддаси* [*биринчи*](javascript:scrollText(4388412))*,* [*учинчи қисмлари*](javascript:scrollText(4388415))*.*

сайловга тайёргарлик кўриш ҳамда уни ўтказишга доир харажатлар сметасини ишлаб чиқади ва тасдиқлайди, пул маблағларини сайлов комиссияларига тақсимлайди, шу жумладан сиёсий партияларнинг сайловда иштирок этишини молиялаштириш учун тақсимлайди, сайлов комиссияларининг бинолар, транспорт ва алоқа воситалари билан таъминланишини назорат қилади, сайловни моддий-техник жиҳатдан таъминлашга доир бошқа масалаларни кўриб чиқади;

*LexUZ шарҳи*

*Қаранг: мазкур Кодекснинг* [*98 — 100-моддалари*](javascript:scrollText(4389732))*.*

сиёсий партияларнинг, фуқаролар ўзини ўзи бошқариш органларининг кузатувчилари, оммавий ахборот воситаларининг вакиллари, бошқа давлатларнинг, халқаро ташкилотларнинг кузатувчилари учун мандат намунасини белгилайди;

*LexUZ шарҳи*

*Қаранг: мазкур Кодекснинг 33-моддаси* [*биринчи қисми*](javascript:scrollText(4388412))*, Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»га* [*2-илова*](http://lex.uz/docs/4537109#4540443)*.*

тақдим этилган ҳужжатлар асосида сиёсий партияларнинг сайловда иштирок этишига ижозат бериш тўғрисида қарор қабул қилади;

*LexUZ шарҳи*

*Қаранг: мазкур Кодекснинг* [*63*](javascript:scrollText(4388856))*,* [*69-моддалари*](javascript:scrollText(4388965))*.*

Ўзбекистон Республикаси Президентлигига номзодлар ва Қонунчилик палатаси депутатлигига номзодлар кўрсатган сиёсий партиялардан тегишли ҳужжатларни қабул қилиб олади;

*LexUZ шарҳи*

*Қаранг: мазкур Кодекснинг 64-моддаси* [*бешинчи — ўнинчи қисмлари*](javascript:scrollText(4388870))*,* [*72-моддаси*](javascript:scrollText(4389001))*.*

Ўзбекистон Республикаси Президентлигига номзодларни ва Қонунчилик палатаси депутатлигига номзодларни рўйхатга олади, рўйхатга олинган номзодларнинг рўйхатлари ва улар ҳақидаги маълумотлар матбуотда эълон қилинишини ҳамда уларга гувоҳномалар берилишини ташкил этади;

*LexUZ шарҳи*

*Қаранг: мазкур Кодекснинг* [*40-моддаси*](javascript:scrollText(4388501))*.*

Ўзбекистон Республикаси Президентлигига номзодларнинг ишончли вакилларини рўйхатга олади ҳамда уларга гувоҳномалар беради;

*LexUZ шарҳи*

*Қаранг: мазкур Кодекснинг 43-моддаси* [*иккинчи қисми*](javascript:scrollText(4388519))*.*

Ўзбекистон Республикаси Президентлигига номзодларга ва Қонунчилик палатаси депутатлигига номзодларга сайловда иштирок этиши учун тенг шароитларни таъминлайди;

Ўзбекистон Республикаси Президенти, Қонунчилик палатаси депутатлари ва Сенат аъзолари сайловига доир сайлов бюллетенларининг, сайловчилар рўйхатларининг, имзо варақаларининг, сайлов комиссиялари баённомаларининг ҳамда бошқа ҳужжатларнинг, сайлов қутиларининг ва сайлов комиссиялари муҳрларининг намуналари ҳамда шаклларини, уларни сақлаш тартибини белгилайди;

*LexUZ шарҳи*

*Қаранг: мазкур Кодекснинг 31-моддаси* [*биринчи*](javascript:scrollText(4388350))*,* [*учинчи*](javascript:scrollText(4388354))*,* [*тўртинчи қисмлари*](javascript:scrollText(4388355))*, 38-моддаси* [*биринчи қисми*](javascript:scrollText(4388472))*, 49-моддаси* [*биринчи қисми*](javascript:scrollText(4388618))*.*

сайлов бюллетенларини тайёрлаш ва сайлов участкаларига етказиш тартибини белгилайди;

*LexUZ шарҳи*

*Қаранг: мазкур Кодекснинг* [*32-моддаси*](javascript:scrollText(4388361))*.*

сайлов комиссиялари, сиёсий партиялар, вазирликлар, давлат қўмиталари ва идоралар, маҳаллий давлат ҳокимияти органлари, бошқа давлат органлари ҳамда жамоат бирлашмалари вакилларининг сайловга тайёргарлик кўриш ва уни ўтказиш билан боғлиқ масалалар юзасидан ахборотини эшитади;

сайловнинг якунларини чиқаради, Ўзбекистон Республикаси бўйича овоз беришнинг умумий натижаларини аниқлайди ҳамда овоз беришда иштирок этган сайловчилар сони, ҳар бир номзодни ёқлаб берилган овозлар сони тўғрисидаги хабарни матбуотда эълон қилади;

*LexUZ шарҳи*

*Қаранг: мазкур Кодекснинг 8-моддаси* [*иккинчи қисми*](javascript:scrollText(4387465))*, 11-моддаси* [*саккизинчи қисми*](javascript:scrollText(4387622))*, 15-моддаси биринчи қисми* [*биринчи*](javascript:scrollText(4387687))*,* [*олтинчи хатбошилари*](javascript:scrollText(4387692))*,* [*96*](javascript:scrollText(4389669))*,* [*97-моддалари*](javascript:scrollText(4389686))*.*

ушбу Кодексда назарда тутилган ҳолларда, такрорий овоз бериш, Қонунчилик палатаси депутатларининг ёки Сенат аъзоларининг такрорий сайлови ва бўшаб қолган ўринларга сайлов ўтказилишини, шунингдек Ўзбекистон Республикаси Президенти сайловида такрорий овоз бериш ва такрорий сайлов ўтказилишини ташкил этади;

*LexUZ шарҳи*

*Қаранг: мазкур Кодекснинг* [*59*](javascript:scrollText(4388787))*,* [*60-моддалари*](javascript:scrollText(4388793))*.*

сайланган Қонунчилик палатаси депутатларини ҳамда Сенат аъзоларини рўйхатга олади, шунингдек уларнинг рўйхатини матбуотда ва бошқа манбаларда эълон қилади;

*LexUZ шарҳи*

*Қаранг: мазкур Кодекснинг* [*74*](javascript:scrollText(4389021))*,* [*85-моддалари*](javascript:scrollText(4389440))*.*

сайловдан кейин Қонунчилик палатасининг, Сенатнинг биринчи мажлисини чақиради;

*LexUZ шарҳи*

*Қаранг: Ўзбекистон Республикасининг «Ўзбекистон Республикаси Олий Мажлисининг Сенати тўғрисида»ги конституциявий Қонунининг 10-моддаси* [*учинчи қисми*](http://lex.uz/docs/51799#59786)*.*

сайланган шахсга Ўзбекистон Республикаси Президенти этиб сайланганлиги тўғрисида гувоҳнома топширади;

Қонунчилик палатаси депутатига ва Сенат аъзосига тегишинча Қонунчилик палатаси депутатининг ҳамда Сенат аъзосининг гувоҳномасини ва кўкрак нишонини беради;

*LexUZ шарҳи*

*Қаранг: мазкур Кодекснинг 73-моддаси* [*тўртинчи қисми*](javascript:scrollText(4389019))*, 85-моддаси* [*биринчи қисми*](javascript:scrollText(4389441))*.*

сайловчиларнинг ҳамда сайлов жараёни бошқа иштирокчиларининг мурожаатларини кўриб чиқади ҳамда улар юзасидан қарорлар қабул қилади;

*LexUZ шарҳи*

*Қаранг: мазкур Кодекснинг* [*101-моддаси*](javascript:scrollText(4389755))*, Ўзбекистон Республикасининг «Жисмоний ва юридик шахсларнинг мурожаатлари тўғрисида»ги (янги таҳрири)* [*Қонуни*](http://lex.uz/docs/3336169)*.*

ушбу Кодекс талаблари бузилганлиги тўғрисидаги материалларни судга ёки ҳуқуқни муҳофаза қилувчи органларга топширади;

бошқа мамлакатларнинг сайлов органлари, халқаро ташкилотлар ва чет давлатларнинг вакиллари билан халқаро ҳамкорликни амалга оширади, учрашувлар ташкил этади, битимлар ва меморандумлар тузади;

хорижий мамлакатлардаги сайловларни кузатишда иштирок этади, шу жумладан халқаро ташкилотларнинг миссиялари таркибида иштирок этади;

халқаро ташкилотларни, чет давлатларнинг сайлов органларини ва вакилларини сайловларни кузатиш учун таклиф этади;

*LexUZ шарҳи*

*Қаранг: мазкур Кодекснинг* [*33-моддаси*](javascript:scrollText(4388410))*.*

сайловни ташкил этиш ва ўтказиш билан боғлиқ ҳужжатларнинг идоравий архивларга топширилишини таъминлайди;

Ўзбекистон Республикаси Марказий сайлов комиссиясининг Регламентини тасдиқлайди;

*LexUZ шарҳи*

*Қаранг: мазкур Кодекснинг* [*18-моддаси*](javascript:scrollText(4387709))*.*

жамоатчилик, оммавий ахборот воситалари билан алоқаларни мустаҳкамлайди ва ривожлантиради.

**15-модда. Марказий сайлов комиссиясининг Раиси**

Марказий сайлов комиссиясининг Раиси:

Марказий сайлов комиссиясининг фаолиятига раҳбарликни амалга оширади;

Марказий сайлов комиссиясининг мажлисларини чақиради, уларда раислик қилади, комиссия аъзолари ўртасида вазифаларни тақсимлайди;

*LexUZ шарҳи*

*Қаранг: мазкур Кодекснинг 16-моддаси* [*биринчи қисми*](javascript:scrollText(4387698))*.*

Марказий сайлов комиссиясининг мажлисларида иштирок этиш учун давлат органларининг, сиёсий партияларнинг ҳамда бошқа жамоат бирлашмаларининг, ташкилотларнинг вакилларини ва мансабдор шахсларини таклиф этади;

давлат органлари, халқаро ташкилотлар, жамоат бирлашмалари билан муносабатларда Марказий сайлов комиссияси номидан иш юритади;

Ўзбекистон Республикаси Президенти сайлови, Ўзбекистон Республикаси Олий Мажлисига сайлов якунлари тўғрисида Ўзбекистон Республикаси Олий Мажлиси палаталарига ахборот беради;

Марказий сайлов комиссиясининг қарорларини ва бошқа ҳужжатларини имзолайди;

*LexUZ шарҳи*

*Қаранг: мазкур Кодекснинг 16-моддаси* [*бешинчи қисми*](javascript:scrollText(4387702))*.*

Марказий сайлов комиссиясининг фаолиятини таъминлаш учун Ўзбекистон Республикаси Давлат бюджетидан ажратилган маблағларни тақсимлайди ва улардан мақсадли фойдаланилишини назорат қилади;

*LexUZ шарҳи*

*Қаранг: мазкур Кодекснинг 99-моддаси* [*биринчи*](javascript:scrollText(4389738))*,* [*иккинчи қисмлари*](javascript:scrollText(4389739))*.*

тегишинча Қонунчилик палатасининг ва Сенатнинг биринчи мажлисини очади ҳамда Қонунчилик палатаси Спикери ва Сенат Раиси сайлангунига қадар унда раислик қилади.

Марказий сайлов комиссияси Раисининг ўз ваколатларини бажариши имкони бўлмаганда, шунингдек Раис бўлмаган тақдирда, Раиснинг вазифалари Раис ўринбосарининг ёки Марказий сайлов комиссияси қарори билан комиссия аъзоларидан бирининг зиммасига юклатилади.

*LexUZ шарҳи*

*Қаранг: Ўзбекистон Республикаси Конституциясининг 117-моддаси* [*ўнинчи қисми*](http://lex.uz/docs/20596#96035)*.*

**16-модда. Марказий сайлов комиссиясининг мажлислари ва қарорлари**

Марказий сайлов комиссияси ишининг ташкилий шакли унинг мажлислари бўлиб, улар заруратга қараб ўтказилади. Агар мажлисда комиссия аъзолари умумий сонининг камида учдан икки қисми ҳозир бўлса, мажлис ваколатли ҳисобланади.

Марказий сайлов комиссиясининг қарорлари очиқ овоз бериш орқали, комиссия аъзолари умумий сонининг кўпчилик овози билан қабул қилинади. Овозлар тенг бўлиниб қолган тақдирда, Марказий сайлов комиссияси Раисининг овози ҳал қилувчи ҳисобланади.

Марказий сайлов комиссиясининг мажлисларида баённома юритилиб, у раислик қилувчи ва Марказий сайлов комиссиясининг котиби томонидан имзоланади.

Марказий сайлов комиссиясининг аъзолари алоҳида фикр билдиришга ҳақли бўлиб, бу фикр ёзма шаклда баённомага илова қилинади.

Марказий сайлов комиссияси ўз ваколатлари доирасида қарорлар қабул қилади, қарорлар Марказий сайлов комиссиясининг Раиси томонидан имзоланади.

Марказий сайлов комиссиясининг қарорлари қабул қилинган пайтдан эътиборан кучга киради ва Марказий сайлов комиссиясининг расмий веб-сайтида ўша куннинг ўзида, шунингдек зарур бўлган ҳолларда, бошқа манбаларда эълон қилиниши лозим.

Марказий сайлов комиссиясининг ўз ваколатлари доирасида қабул қиладиган қарорлари округ ва участка сайлов комиссиялари, давлат органлари, сиёсий партиялар ҳамда бошқа жамоат бирлашмалари, корхоналар, муассасалар ва ташкилотлар учун мажбурийдир.

**17-модда. Марказий сайлов комиссиясининг Котибияти**

Марказий сайлов комиссиясининг фаолиятини таъминлаш учун унинг Котибияти тузилади.

Котибият ишига Марказий сайлов комиссиясининг котиби раҳбарлик қилади.

Котибиятнинг тузилиши, штатлари ва унинг иш тартиби Марказий сайлов комиссиясининг Раиси томонидан тасдиқланади.

**18-модда. Ўзбекистон Республикаси Марказий сайлов комиссиясининг Регламенти**

Марказий сайлов комиссияси фаолиятининг тартиби Марказий сайлов комиссиясининг мажлисида қабул қилинадиган Регламентида белгиланади.

*LexUZ шарҳи*

*Қаранг: 14-моддасининг* [*ўттиз тўртинчи хатбоши*](javascript:scrollText(4387684))*.*

**19-модда. Вилоят, туман ва шаҳар сайлов комиссияларини тузиш**

Маҳаллий Кенгашларга сайловни ташкил этиш ва ўтказиш учун:

халқ депутатлари вилоят Кенгашига сайлов ўтказиш бўйича вилоят сайлов комиссияси;

халқ депутатлари туман Кенгашига сайлов ўтказиш бўйича туман сайлов комиссияси;

халқ депутатлари шаҳар Кенгашига сайлов ўтказиш бўйича шаҳар сайлов комиссияси тузилади.

[*Олдинги*](http://lex.uz/docs/4386848?ONDATE=26.06.2019%2000#4387716)*таҳрирга қаранг.*

Вилоят, туман, шаҳар сайлов комиссиялари тегишли маҳаллий Кенгашлар томонидан сайловга камида саксон кун қолганида ўн бир — йигирма бир нафар комиссия аъзосидан иборат таркибда тузилади ҳамда ўз ваколатларини кейинги сайлов кампанияси бошланганлиги эълон қилингунига қадар амалга оширади.

*(19-модданинг иккинчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273231) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

Вилоят, туман, шаҳар сайлов комиссияларининг раислари ушбу комиссия аъзолари орасидан сайлов комиссияси мажлисида тегишли маҳаллий Кенгашнинг тақдимномасига биноан сайланади.

Комиссия раисининг ўринбосари ва комиссия котиби комиссия мажлисида унинг аъзолари орасидан сайланади. Вилоят, туман, шаҳар сайлов комиссиялари расмий веб-сайтларида ва матбуот нашрларида ўз таркиби, манзили ва комиссиянинг телефон рақамлари тўғрисидаги маълумотларни эълон қилади.

**20-модда. Вилоят, туман, шаҳар сайлов комиссиясининг ваколатлари**

Вилоят, туман, шаҳар сайлов комиссияси:

тегишли ҳудудда ушбу Кодекснинг ижроси устидан назоратни амалга оширади, унинг бир хил тарзда қўлланилишини таъминлайди ҳамда сайловни ташкил этиш ва ўтказиш масалалари юзасидан тушунтиришлар беради;

[*Олдинги*](http://lex.uz/docs/4386848?ONDATE=26.06.2019%2000#4387722)*таҳрирга қаранг.*

тегишли маҳаллий Кенгашларга сайлов ўтказиш бўйича сайлов округларини тузади, уларга ном ва тартиб рақами беради ҳамда ушбу округ сайлов комиссияси жойлашган ер тўғрисидаги маълумотларни эълон қилади;

*(20-модда биринчи қисмининг учинчи хатбошиси Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273237) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

*LexUZ шарҳи*

*Қаранг: мазкур Кодекснинг 9-моддаси* [*бешинчи — тўққизинчи қисмлари*](javascript:scrollText(4387540))*.*

тегишли маҳаллий Кенгашга сайлов ўтказиш бўйича округ сайлов комиссияларини шакллантиради ва комиссия таркиби тўғрисидаги маълумотларни эълон қилади;

*LexUZ шарҳи*

*Қаранг: мазкур Кодекснинг 21-моддаси* [*биринчи қисми*](javascript:scrollText(4387738))*.*

тегишли сайлов комиссияларининг фаолиятини йўналтириб боради, уларнинг таркибига ўзгартишлар киритиш тартибини белгилайди, агар округ ва участка сайлов комиссияларининг қарорлари ушбу Кодексга зид бўлса, ушбу қарорларни мустақил равишда ёки вилоят, туман, шаҳар прокурорининг тақдимномасига биноан бекор қилиши мумкин;

депутатликка номзодлар кўрсатган сиёсий партиялардан тегишли ҳужжатларни қабул қилиб олади;

*LexUZ шарҳи*

*Қаранг: мазкур Кодекснинг 89-моддаси* [*биринчи*](javascript:scrollText(4389563))*,* [*иккинчи қисмлари*](javascript:scrollText(4389568))*.*

депутатликка номзодларни рўйхатга олади ва уларга гувоҳномалар беради;

*LexUZ шарҳи*

*Қаранг: мазкур Кодекснинг* [*40-моддаси*](javascript:scrollText(4388501))*.*

депутатликка номзодлар сайлов кампаниясида иштирок этиши учун тенг шароитларни таъминлайди;

*LexUZ шарҳи*

*Қаранг: мазкур Кодекснинг 11-моддаси* [*саккизинчи қисми*](javascript:scrollText(4387622))*.*

пул маблағларини тегишли сайлов комиссиялари ўртасида тақсимлайди, сайлов комиссияларининг бинолар, транспорт ва алоқа воситалари билан таъминланишини назорат қилади, сайловни моддий-техник жиҳатдан таъминлашга доир бошқа масалаларни кўриб чиқади;

тегишли маҳаллий Кенгаш сайловига доир сайлов бюллетенларининг, сайловчилар рўйхатларининг, сайлов комиссиялари баённомаларининг, ўз муҳрининг, сайловга оид бошқа ҳужжатларнинг шаклларини тасдиқлайди ва тайёрланишини таъминлайди;

*LexUZ шарҳи*

*Қаранг: мазкур Кодекснинг 31-моддаси* [*иккинчи — бешинчи қисмлари*](javascript:scrollText(4388352))*.*

сиёсий партиялар, бошқа жамоат бирлашмалари, маҳаллий давлат ҳокимияти органлари, фуқароларнинг ўзини ўзи бошқариш органлари вакилларининг ҳамда корхоналар, муассасалар ва ташкилотлар раҳбарларининг сайловга тайёргарлик кўриш ҳамда уни ўтказиш билан боғлиқ масалалар юзасидан ахборотини эшитади;

тегишли маҳаллий Кенгашга ўтказилган сайлов якунларини чиқаради, сайланган депутатларни рўйхатга олади, сайлов якунлари тўғрисидаги маълумотларни ва сайланган депутатларнинг рўйхатларини матбуотда эълон қилади (ҳаммага маълум қилади);

*LexUZ шарҳи*

*Қаранг: мазкур Кодекснинг* [*96-моддаси*](javascript:scrollText(4389669))*.*

депутатларга тегишли маҳаллий Кенгаш депутати гувоҳномасини ва кўкрак нишонини беради;

*LexUZ шарҳи*

*Қаранг: Ўзбекистон Республикаси Марказий сайлов комиссиясининг «Халқ депутатлари вилоят, туман ва шаҳар кенгаши депутатининг гувоҳномаси ва кўкрак нишони тўғрисида»ги* [*қарори*](http://lex.uz/docs/4701426)*.*

такрорий сайлов ўтказиш билан боғлиқ масалаларни ҳал этади;

*LexUZ шарҳи*

*Қаранг: мазкур Кодекснинг 59-моддаси* [*учинчи — бешинчи қисмлари*](javascript:scrollText(4388790))*, 60-моддаси* [*тўртинчи — олтинчи қисмлари*](javascript:scrollText(4388796))*.*

сайловчиларнинг ва сайлов жараёни бошқа иштирокчиларининг мурожаатларини кўриб чиқади ҳамда улар юзасидан қарорлар қабул қилади;

*LexUZ шарҳи*

*Қаранг: мазкур Кодекснинг* [*101-моддаси*](javascript:scrollText(4389755))*, Ўзбекистон Республикасининг «Жисмоний ва юридик шахсларнинг мурожаатлари тўғрисида»ги (янги таҳрири)* [*Қонуни*](http://lex.uz/docs/3336169)*.*

ушбу Кодекс талаблари бузилганлиги тўғрисидаги материалларни судга ёки тегишли ҳуқуқни муҳофаза қилувчи органларга топширади;

сайловни ташкил этиш ва ўтказиш билан боғлиқ ҳужжатларнинг архивларга ва идоравий архивларга топширилишини таъминлайди.

*LexUZ шарҳи*

*Қаранг: Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»нинг* [*14-боби*](http://lex.uz/docs/4537109#4537813)*, «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар Кенгашларига сайлов ўтказувчи участка сайлов комиссияларининг фаолияти тартиби тўғрисида низом»нинг* [*15-боби*](http://lex.uz/docs/4537109#4539793)*, Ўзбекистон Республикаси Марказий сайлов комиссиясининг 2019 йил 19 сентябрдаги 939-сон қарори билан тасдиқланган «Сайлов ва референдумга тайёргарлик кўриш ҳамда уларни ўтказиш билан боғлиқ бўлган ҳужжатларни сақлаш, архивга топшириш ва йўқ қилиш тартиби тўғрисида* [*йўриқнома*](http://lex.uz/docs/4537834#4544474)*».*

[*Олдинги*](http://lex.uz/docs/4386848?ONDATE=26.06.2019%2000#5279597)*таҳрирга қаранг.*

Туман, шаҳар (бундан Тошкент шаҳар сайлов комиссияси мустасно) сайлов комиссияси мазкур Кодекснинг [22](javascript:scrollText(4387743)), [23](javascript:scrollText(4387760)), [31](javascript:scrollText(4388342)), [32](javascript:scrollText(4388361)), [59](javascript:scrollText(4388787)), [60](javascript:scrollText(4388793)) ва [95-моддаларида](javascript:scrollText(4389660)) назарда тутилган округ сайлов комиссиясининг ваколатларини ҳам амалга оширади.

*(20-модда Ўзбекистон Республикасининг 2021 йил 8 февралдаги ЎРҚ-670-сонли* [*Қонунига*](http://lex.uz/docs/5272102?ONDATE=09.02.2021%2000#5273239) *асосан иккинчи қисм билан тўлдирилган — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

**21-модда. Округ сайлов комиссияларини тузиш**

[*Олдинги*](http://lex.uz/docs/4386848?ONDATE=26.06.2019%2000#4387738)*таҳрирга қаранг.*

Ўзбекистон Республикаси Президенти сайловини, Қонунчилик палатаси депутатлари сайловини ўтказиш бўйича округ сайлов комиссияси Марказий сайлов комиссияси томонидан, Халқ депутатлари вилоятлар ва Тошкент шаҳар Кенгашларига сайлов ўтказиш бўйича округ сайлов комиссияси эса тегишли вилоят, Тошкент шаҳар сайлов комиссияси томонидан сайловга камида етмиш кун қолганида комиссия раиси, раис ўринбосари, котиби ва олти — саккиз нафар комиссия аъзосидан иборат таркибда тузилади.

*(21-модданинг биринчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273246) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

*LexUZ шарҳи*

*Қаранг: мазкур Кодекснинг 14-моддаси* [*биринчи*](javascript:scrollText(4387651))*,* [*саккизинчи хатбошилари*](javascript:scrollText(4387658))*, 20-моддаси* [*биринчи*](javascript:scrollText(4387720))*,* [*тўртинчи хатбошилари*](javascript:scrollText(4387723))*.*

Ўзбекистон Республикаси Президенти сайловини ва Қонунчилик палатаси депутатлари сайловини ўтказиш бўйича округ сайлов комиссиялари аъзолигига номзодлар Қорақалпоғистон Республикаси Жўқорғи Кенгесининг, халқ депутатлари вилоятлар ва Тошкент шаҳар Кенгашларининг мажлисларида муҳокама қилинади ҳамда Марказий сайлов комиссияси томонидан тасдиқлаш учун тавсия этилади.

[*Олдинги*](http://lex.uz/docs/4386848?ONDATE=26.06.2019%2000#4387740)*таҳрирга қаранг.*

Халқ депутатлари вилоятлар ва Тошкент шаҳар Кенгашларига сайлов ўтказиш бўйича округ сайлов комиссияларининг аъзолари халқ депутатлари туман ва шаҳар Кенгашларининг тавсиясига биноан тасдиқланади.

*(21-модданинг учинчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273247) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

[*Олдинги*](http://lex.uz/docs/4386848?ONDATE=26.06.2019%2000#4387741)*таҳрирга қаранг.*

Халқ депутатлари туман, шаҳар (бундан халқ депутатлари Тошкент шаҳар Кенгаши мустасно) Кенгашига сайлов ўтказиш бўйича округ сайлов комиссиялари тузилмайди.

*(21-модданинг тўртинчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273251) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

Округ сайлов комиссиясининг аъзолари жамоатчиликнинг обрў-эътиборли вакиллари орасидан тасдиқланади.

*LexUZ шарҳи*

*Қаранг: Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»нинг* [*2-боби*](http://lex.uz/docs/4537109#4537379)*, Ўзбекистон Республикаси Марказий сайлов комиссиясининг 2019 йил 11 сентябрдаги 932-сон қарори билан тасдиқланган «Округ ва участка сайлов комиссиялари таркибини шакллантириш бўйича* [*йўриқнома*](http://lex.uz/docs/4536550#4536599)*».*

**22-модда. Округ сайлов комиссиясининг ваколатлари**

Округ сайлов комиссияси:

тегишли ҳудудда ушбу Кодекснинг ижроси устидан назоратни амалга оширади;

сайлов участкаларини тузади, округ бўйича уларнинг тартиб рақамини белгилайди, манзилини кўрсатган ҳолда уларнинг рўйхатини эълон қилади;

участка сайлов комиссияларининг фаолиятини мувофиқлаштиради;

сайлов участкаларининг жойлашган ери ҳақида сайловчиларни хабардор қилади;

участка сайлов комиссияларини тузади ва уларнинг таркиби ҳақидаги маълумотларни эълон қилади;

*LexUZ шарҳи*

*Қаранг: мазкур Кодекснинг* [*23-моддаси*](javascript:scrollText(4387760))*.*

номзодларга сайлов кампаниясида иштирок этиш учун тенг шароитларни таъминлайди;

[*Олдинги*](http://lex.uz/docs/4386848?ONDATE=26.06.2019%2000#4387752)*таҳрирга қаранг.*

*(22-модданинг саккизинчи хатбошиси Ўзбекистон Республикасининг 2021 йил 8 февралдаги ЎРҚ-670-сонли* [*Қонунига*](http://lex.uz/docs/5272102?ONDATE=09.02.2021%2000#5273256) *асосан чиқарилган — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

депутатликка номзодларнинг ишончли вакилларини рўйхатга олади ва уларга тегишли гувоҳномалар беради;

*LexUZ шарҳи*

*Қаранг: мазкур Кодекснинг* [*4-моддаси*](javascript:scrollText(4387448))*.*

сиёсий партиялар, бошқа жамоат бирлашмалари, фуқаролар ўзини ўзи бошқариш органлари вакилларининг, корхоналар, муассасалар ва ташкилотлар раҳбарларининг сайловга тайёргарлик кўриш ҳамда уни ўтказиш билан боғлиқ масалалар юзасидан ахборотини эшитади;

сайловчилар рўйхатларининг тузилишини ва уларнинг ҳамма танишиб чиқиши учун тақдим этилишини кузатиб боради;

*LexUZ шарҳи*

*Қаранг: мазкур Кодекснинг* [*27 — 29-моддалари*](javascript:scrollText(4388246))*.*

[*Олдинги*](http://lex.uz/docs/4386848?ONDATE=26.06.2019%2000#4387756)*таҳрирга қаранг.*

сайлов округи бўйича сайлов натижаларини аниқлайди ва уларни тегишинча Марказий сайлов комиссиясига, вилоят, Тошкент шаҳар сайлов комиссиясига тақдим этади;

*(22-модданинг ўн биринчи хатбошиси Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273259) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

*LexUZ шарҳи*

*Қаранг: мазкур Кодекснинг* [*95*](javascript:scrollText(4389660))*,* [*96-моддалари*](javascript:scrollText(4389669))*.*

такрорий овоз бериш ва такрорий сайлов, шунингдек бўшаб қолган ўринларга депутатлар сайлови ўтказилишини ташкил этади;

*LexUZ шарҳи*

*Қаранг: мазкур Кодекснинг* [*56*](javascript:scrollText(4388670))*,* [*59*](javascript:scrollText(4388787))*,* [*74*](javascript:scrollText(4389021))*,* [*93-моддалари*](javascript:scrollText(4389600))*.*

сайловчиларнинг ва сайлов жараёни бошқа иштирокчиларининг мурожаатларини кўриб чиқади ҳамда улар юзасидан қарорлар қабул қилади.

*LexUZ шарҳи*

*Қаранг: мазкур Кодекснинг* [*101-моддаси*](javascript:scrollText(4389755))*, Ўзбекистон Республикасининг «Жисмоний ва юридик шахсларнинг мурожаатлари тўғрисида»ги (янги таҳрири)* [*Қонуни*](http://lex.uz/docs/3336169)*, Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»нинг* [*4-боби*](http://lex.uz/docs/4537109#4537503)*.*

**23-модда. Участка сайлов комиссиясини тузиш**

Участка сайлов комиссияси округ сайлов комиссияси томонидан сайловга камида қирқ кун қолганида беш — ўн тўққиз нафар аъзодан, шу жумладан раис, раис ўринбосари ва котибдан иборат таркибда тузилади.

*LexUZ шарҳи*

*Қаранг: мазкур Кодекснинг 22-моддаси* [*биринчи*](javascript:scrollText(4387744))*,* [*олтинчи хатбошилари*](javascript:scrollText(4387750))*.*

Агар комиссия етти нафаргача аъзодан иборат таркибда тузилса, раис ва котиб сайланади.

Зарур бўлган ҳолларда, участка сайлов комиссиясининг сон таркиби ўзгартирилиши мумкин.

Ўзбекистон Республикасининг чет давлатлардаги дипломатик ва бошқа ваколатхоналарида участка сайлов комиссияси раисининг вазифаларини ушбу ваколатхоналарнинг раҳбари амалга оширади.

Участка сайлов комиссияси аъзолигига номзодлар фуқароларнинг ўзини ўзи бошқариш органлари, жамоат бирлашмалари, корхоналар, муассасалар ва ташкилотлар томонидан таклиф этилиб, бу номзодлар халқ депутатлари туман, шаҳар Кенгашларининг мажлисларида муҳокама қилинади ҳамда тегишли округ сайлов комиссиясига тасдиқлаш учун тавсия этилади.

*LexUZ шарҳи*

*Қаранг: Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар Кенгашларига сайлов ўтказувчи участка сайлов комиссияларининг фаолияти тартиби тўғрисида низом»нинг* [*1*](http://lex.uz/docs/4537109#4539071)*,* [*2-боблари*](http://lex.uz/docs/4537109#4539102)*, Ўзбекистон Республикаси Марказий сайлов комиссиясининг 2019 йил 11 сентябрдаги 932-сон қарори билан тасдиқланган «Округ ва участка сайлов комиссиялари таркибини шакллантириш бўйича* [*йўриқнома*](http://lex.uz/docs/4536550#4536599)*».*

**24-модда. Участка сайлов комиссиясининг ваколатлари**

Участка сайлов комиссияси:

участка бўйича сайловчиларнинг рўйхатини тузади;

*LexUZ шарҳи*

*Қаранг: мазкур Кодекснинг* [*27*](javascript:scrollText(4388246))*,* [*28-моддалари*](javascript:scrollText(4388259))*.*

сайловчиларни сайловчиларнинг рўйхати билан таништиради, рўйхатда йўл қўйилган хатолар ва ноаниқликлар тўғрисидаги аризаларни қабул қилади ҳамда кўриб чиқади ва рўйхатга тегишли ўзгартишлар киритиш тўғрисидаги масалани ҳал этади;

*LexUZ шарҳи*

*Қаранг: мазкур Кодекснинг* [*29-моддаси*](javascript:scrollText(4388276))*.*

сайлов куни ўз яшаш жойида бўлиш ва овоз беришда иштирок этиш имкониятига эга бўлмаган сайловчилардан тўлдирилган сайлов бюллетенларини ёпиқ конвертларда қабул қилиб олади;

*LexUZ шарҳи*

*Қаранг: мазкур Кодекснинг* [*56-моддаси*](javascript:scrollText(4388670))*.*

аҳолини сайлов куни ва овоз бериш жойи тўғрисида хабардор этади;

*LexUZ шарҳи*

*Қаранг: мазкур Кодекснинг 51-моддаси* [*биринчи қисми*](javascript:scrollText(4388640))*.*

бинонинг яширин овоз бериш кабиналари ёки хоналари ва сайлов қутилари, шунингдек бошқа жиҳозлар билан тайёрлаб қўйилишини таъминлайди;

*LexUZ шарҳи*

*Қаранг: мазкур Кодекснинг* [*49*](javascript:scrollText(4388617))*,* [*50-моддалари*](javascript:scrollText(4388623))*.*

сайлов куни участкада овоз беришни ташкил этади;

*LexUZ шарҳи*

*Қаранг: мазкур Кодекснинг* [*52*](javascript:scrollText(4388642))*,* [*54-моддалари*](javascript:scrollText(4388651))*.*

овозларни санаб чиқади;

*LexUZ шарҳи*

*Қаранг: мазкур Кодекснинг* [*94-моддаси*](javascript:scrollText(4389650))*.*

сайловчиларнинг ва сайлов жараёни бошқа иштирокчиларининг мурожаатларини кўриб чиқади ҳамда улар юзасидан қарорлар қабул қилади.

*LexUZ шарҳи*

*Қаранг: мазкур Кодекснинг* [*101-моддаси*](javascript:scrollText(4389755))*, Ўзбекистон Республикасининг «Жисмоний ва юридик шахсларнинг мурожаатлари тўғрисида»ги (янги таҳрири)* [*Қонуни*](http://lex.uz/docs/3336169)*, Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар Кенгашларига сайлов ўтказувчи участка сайлов комиссияларининг фаолияти тартиби тўғрисида низом»нинг* [*3-боби*](http://lex.uz/docs/4537109#4539230)*.*

**25-модда. Сайлов комиссияси аъзоларига қўйиладиган талаблар**

Йигирма бир ёшга тўлган, ўрта ёки олий маълумотга, қоида тариқасида, сайловга тайёргарлик кўриш ва уни ўтказиш борасида иш тажрибасига эга бўлган, аҳоли ўртасида обрў-эътибор қозонган фуқаролар вилоят, туман ва шаҳар сайлов комиссиясининг, округ ва участка сайлов комиссиясининг аъзоси бўлиши мумкин.

Бошқа сайлов комиссияларининг аъзолари, сиёсий партияларнинг аъзолари, вилоят, туман ва шаҳар ҳокимлари, прокуратура органларининг, судларнинг мансабдор шахслари, номзодларнинг яқин қариндошлари ва ишончли вакиллари, шунингдек номзодларга бевосита бўйсунувчи шахслар сайлов комиссиясининг аъзоси бўлиши мумкин эмас.

[*Олдинги*](http://lex.uz/docs/4386848?ONDATE=26.06.2019%2000#4387780)*таҳрирга қаранг.*

Участка сайлов комиссияси аъзоларининг ярмидан кўпи битта ташкилотдан тавсия этилиши мумкин эмас, бундан Ўзбекистон Республикасининг чет давлатлардаги дипломатик ва бошқа ваколатхоналари ҳузурида, ҳарбий қисмларда, санаторийларда ва дам олиш уйларида, касалхоналарда ҳамда бошқа стационар даволаш муассасаларида, қамоқда сақлаш ва озодликдан маҳрум қилиш жойларида ташкил этилган участка сайлов комиссиялари мустасно.

*(25-модданинг учинчи қисми Ўзбекистон Республикасининг 2021 йил 8 февралдаги ЎРҚ-670-сонли* [*Қонуни*](http://lex.uz/docs/5272102?ONDATE=09.02.2021%2000#5273263) *таҳририда — Қонун ҳужжатлари маълумотлари миллий базаси, 09.02.2021 й., 03/21/670/0089-сон)*

Комиссия аъзоси шахсий аризасига кўра, шунингдек ваколатларидан маҳрум этилган тақдирда, ўз вазифаларини бажаришдан озод этилиши мумкин.

Комиссия аъзоси ушбу Кодекс талабларини бузган ёки зиммасидаги мажбуриятларига мунтазам равишда эътиборсизлик қилган тақдирда, уни ваколатларидан маҳрум этиш ҳуқуқи комиссияни тузган органга тегишли бўлади.

Зарур бўлган тақдирда, ушбу Кодексда белгиланган тартибда сайлов комиссиясининг янги аъзоси сайланади.

*LexUZ шарҳи*

*Қаранг: мазкур Кодекснинг* [*13-моддаси*](javascript:scrollText(4387631))*, Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»нинг* [*3-боби*](http://lex.uz/docs/4537109#4537393)*.*

**26-модда. Сайлов комиссияларининг ишини ташкил этиш ва уларнинг ваколатлари муддати**

Сайлов комиссиясининг мажлиси, агар унда мажлис ўтказилаётган кундаги комиссия аъзолари умумий сонининг камида учдан икки қисми иштирок этаётган бўлса, ваколатли бўлади. Комиссия қарори очиқ овоз бериш орқали комиссия аъзолари умумий сонининг кўпчилик овози билан қабул қилинади. Қарорга рози бўлмаган комиссия аъзолари алоҳида фикрини баён этишга ҳақли бўлиб, бу фикр ёзма шаклда баённомага илова қилинади. Овозлар тенг бўлиб қолган тақдирда, раислик қилувчининг овози ҳал қилувчи ҳисобланади.

Сайлов комиссиясининг ўз ваколатлари доирасида қабул қилган қарори қуйи сайлов комиссиялари, шунингдек барча давлат органлари, сиёсий партиялар ва бошқа жамоат бирлашмалари, меҳнат жамоалари ва ҳарбий қисмлар, корхоналарнинг, муассасаларнинг ва ташкилотларнинг раҳбарлари ижро этиши учун мажбурийдир.

Сайлов комиссиясининг қарорига биноан комиссиянинг раиси, раис ўринбосари, котиби ёки бошқа аъзоси сайловга тайёргарлик кўриш ва уни ўтказиш даврида ишлаб чиқариш ёки хизмат вазифаларини бажаришдан сайлов ўтказиш учун ажратиладиган маблағлар ҳисобидан ўртача ойлик иш ҳақи сақланган ҳолда озод қилиниши мумкин.

Давлат органлари ва жамоат бирлашмаларининг органлари, корхоналар, муассасалар, ташкилотлар, мансабдор шахслар сайлов комиссияларига ўз ваколатларини амалга оширишида кўмаклашиши, уларнинг иши учун зарур маълумотларни тақдим этиши шарт.

Давлат органлари, корхоналар, муассасалар, ташкилотлар сайловга тайёргарлик кўриш ва уни ўтказиш учун керакли бўлган бинолар ва жиҳозларни сайлов комиссиялари ихтиёрига бепул бериб туриши шарт.

*LexUZ шарҳи*

*Қаранг: мазкур Кодекснинг* [*49-моддаси*](javascript:scrollText(4388617))*.*

Сайлов комиссияси сайловга тайёргарлик кўриш ва уни ўтказиш билан боғлиқ масалалар юзасидан давлат органларига ҳамда жамоат бирлашмаларининг органларига, корхоналарга, муассасаларга, ташкилотларга, мансабдор шахсларга мурожаат қилиш ҳуқуқига эга, улар қўйилган масалани кўпи билан уч кунлик муддатда кўриб чиқиши ва сайлов комиссиясига жавоб қайтариши шарт.

Ўзбекистон Республикаси Президенти сайловини ва Қонунчилик палатаси депутатлари сайловини ўтказиш бўйича округ ҳамда участка сайлов комиссиялари тегишинча Ўзбекистон Республикаси Президенти сайлови якунлари чиқарилганидан, тегишли сайлов округларидан сайланган депутатлар Марказий сайлов комиссияси томонидан рўйхатга олинганидан кейин ўз фаолиятини тугатади.

Маҳаллий Кенгашларга сайлов ўтказиш бўйича округ ва участка сайлов комиссиялари тегишли сайлов округларидан сайланган депутатлар вилоят, туман, шаҳар сайлов комиссияси томонидан рўйхатга олинганидан кейин ўз фаолиятини тугатади.

*LexUZ шарҳи*

*Қаранг: мазкур Кодекснинг* [*16-моддаси*](javascript:scrollText(4387697))*, Ўзбекистон Республикаси Марказий сайлов комиссиясининг 2019 йил 23 июлдаги 924-сон қарори билан тасдиқланган «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар кенгашларига сайлов ўтказувчи округ сайлов комиссияларининг фаолияти тартиби тўғрисида низом»нинг* [*5-боби*](http://lex.uz/docs/4537109#4537601)*, «Ўзбекистон Республикаси Олий Мажлисининг Қонунчилик палатасига, халқ депутатлари вилоят, туман ва шаҳар Кенгашларига сайлов ўтказувчи участка сайлов комиссияларининг фаолияти тартиби тўғрисида низом»нинг* [*4-боби*](http://lex.uz/docs/4537109#4539335)*.*