**12-мавзу бўйича**

**ТЕСТ САВОЛЛАРИ**

**1.** Жамоат тартиби тушунчасининг мазмуни қайси жавобда тўғри берилган?

**А) ҳуқуқий ва ижтимоий меъёрлар асосида жамоат жойларида юзага келадиган ижтимоий муносабатлар тизими**

Б) ҳуқуқни муҳофаза қилувчи органлар томонидан ўрнатиладиган тартиб

С) сайлов жараёнида тартибсизликнинг келиб чиқиш ҳолатлари

Д) ҳуқуқ асосида белгиланган жамот тартибининг бузилишига асос бўлувчи ҳолатлар

**2.** Жамоат тартибини сақлаш тушунчасининг тўғри таърифини топинг.

**А)** қонунга қарши барча хатти-ҳаракатлар йиғиндиси

**Б)** жамоат жойларида белгиланган тартибни қўпол равишда бузишнинг олдини олиш

**С)** **жамиятда иқтисодий, сиёсий, ижтимоий, юридик ва маънавий омиллар таъсирида вужудга келган тартибни тажовузлардан ҳимоя қилиш**

Д) сайлов жараёни барча иштирокчиларининг жамоат тартибини бузишга қаратилган фаолиятлари мажмуи

**3.** Сайлов участкаси биносида ҳуқуқни муҳофаза қилувчи орган ходимининг қаерда жойлашиши ким томонидан ҳал этилади?

А) ҲМҚО раҳбари томонидан

Б) Округ сайлов комиссияси раиси томонидан  
С) Марказий сайлов комиссияси томонидан

**Д) Участка сайлов комиссияси раиси томонидан**

**4.** Сайлов бюллетенларни сайлов участкаларига олиб келиш ва уларни қўриқлаш кимнинг зиммасига юклатилади?

**А) Ички ишлар ва Миллий гвардия ходимларига**

Б) Участка сайлов комиссияси аъзоларига

С) кўнгилли фуқаролар (волонтёрлар)га

Д) Сайлов бюллетенларни қўриқлаш шарт эмас

**5.** Жамоат тартибига масъул орган ходими кузатувчининг ноқонуний ҳаракатларидан воқиф бўлганда қандай йўл тутади?

А) навбатчилик қисми ва ўз раҳбариятига хабар беради

Б) прокуратура ва ички ишлар органига хабар беради

**С) зарур чоралар кўради ва участка сайлов комиссияси раисини хабардор қилади**

Д) давлат хавфсизлик хизмати ва участка сайлов комиссияси раисига хабар беради

**6.** Сайлов участкаси биносида портлатувчи мослама борлигидан хабар олинганда, участка сайлов комиссияси раиси қандай йўл тутиши қайси жавобда тўғри берилган?

А) ички ишлар ва миллий гвардия органига хабар бериб, овоз бершни тўхтатади

**Б) жамоат тартибини таъминлашга масъул органнинг навбатчилик қисмига, ўз аъзоларига, бинода бўлган барча шахслар ҳамда округ сайлов комиссияга хабар беради. Овоз бериш тўхтатилиб, эвакуация жараёни амалга оширилади**

С) давлат хавфсизлик хизмати ва фавқулодда вазиятлар вазирлигига хабар беради. Овоз бериш тўхтатилиб, эвакуация жараёни амалга оширилади

Д) фавқулодда вазиятлар, ички ишлар ва миллий гвардия органига хабар бериб, сайлов участкасидаги шахсларни эвакуация қилиб, овоз беришни тўхтатади

**7.** Сайлов участкасида ҳозир бўлган Ички ишлар ва Миллий гвардия ходимларига нималар таъқиқланади?

**А)** сайловчилар ва сайлов жараёнининг бошқа иштирокчиларига таъсир ўтказиш

Б) сайловчи сайлов бюллетенига ўз белгисини қўяётган пайтда яширин овоз бериш кабинасида ёки хонасида бўлиш

С) бирон-бир ташвиқот материалини ёки адабиётини тарқатиш

Д) **Барча жавоблар тўғри**

**8.** Ички ишлар ва миллий гвардия органи ходимлари сайловчилар улардан ўз сайлов ҳуқуқларини амалга ошириш бўйича ҳуқуқий ёрдам кўрсатишни сўраганда улар қандай йўл тутиши керак?

А) агар ички ишлар органи ва миллий гвардия ходими маълумоти бўйича юрист бўлса ёрдам беришга ҳақли

Б) фақат сайлов билан боғлиқ масалалардагина ички ишлар органи ва миллий гвардия ходими сайловчиларга ёрдам кўрсатиши мумкин

С) ички ишлар органи ва миллий гвардия ходими сайлов кодекси талабларидан келиб чиқиб участка салов комиссияси рухсат берса рдам бериши мумкин

**Д) уларнинг ҳаққи йўқ, бундай ҳолатда улар сайловчиларни участка сайлов комиссияси аъзоларидан бирига жўнатади**

**9.** Сайловга тайёргарлик кўриш ва ўтказиш даврида жамоат тартибини таъминлашга масъул органлар қайси жавобда тўғри кўрсатилган?

А) прокуратура, суд ва фавқулодда вазиятлар вазирлиги

Б) сайлов комиссиялари, ички ишлар ва миллий гвардия органлари

С) давлат хавфсизлик хизмати, ички ишлар ва миллий гвардия органлари

**Д) ички ишлар ва миллий гвардия органлари**

**10.** Жамоат тартибини таъминлашга масъул органлар ўз хизмат вазифасини бажаришда кимлар билан ҳамкорлик қилиши қайси жавобда тўғри кўрсатилган?

А**)** Марказий сайлов комиссияси билан

Б) бошқа давлат ва халқаро ҳамда миллий кузатувчилар билан

**С)** **участка сайлов комиссиялари билан**

Д) сиёсий партиялар билан